Kogunõudluse kolmas komponent on avaliku sektori kulutused (G), mis kujutavad  endast ühte osa valitsuse kulutustest. Ülejäänud osa on siirdemaksed. Siirdemaksete abil toimub tulu ümberjaotus ning neid ei arvestata avaliku sektori kulutustesse Siirdemaksed suurendavad kodumajapidamiste kasutatavat tulu. Kui avaliku sektori kulutused võrduvad maksud miinus siirdemaksed, siis avaliku sektori kulutused on võrdsed maksutuludega ( G = T ) ja riigieelarve on tasakaalus. Avaliku sektori kulutused ja maksud on valitsuse fiskaalpoliitilised instrumendid ning nad on määratud valitsuse  fiskaalpoliitika poolt.